Ibiniai

Ibiniai (Threskiornithidae) – irklakojinių paukščių (Pelecaniformes) būrio paukščių šeima.

Ibiniai yra dideli ir vidutinio dydžio paukščiai. Mažiausia šeimos rūšis nykštukinis žaliasis ibis (Bostrychia bocagei), kūno ilgis 45 cm, kūno svoris 450 g. Didysis ibis (Pseudibis gigantea) yra didžiausia rūšis, jo kūno ilgis 102-106 cm, aukštis iki 100 cm, svoris apie 4,2 kg.

Šių paukščių kaklas vidutinio ilgio arba ilgas. Vidutinio ilgio arba ilgos kojos. Pas ibius snapas ilgas, lanku palinkęs žemyn, bukas, o pas girnoves ilgas, tiesus ir gale labai praplatėjęs ir plokščias. Pakaušyje kartais būna kuodas.

Tai daugiausia tropinių ir subtropinių klimato juostų gyventojai, tik nedidelė dalis rūšių gyvena vidutinių platumų klimato juostoje. Gyvena upių ar kitų vandens telkinių pelkėtose, labai apaugusiose pakrantėse.

Ibiniai paukščiai Lietuvoje 
Lietuvoje aptinkama 2 pošeimių, 3 genčių 3 rūšys:
 Paprastoji girnovė (Platalea leucorodina); Lietuvoje neperi, retkarčiai aptinkama per paukščių migracijas.
 Rudasis ibis (Plegadis falcinellus); Lietuvoje neperi, retkarčiai aptinkama per paukščių migracijas.
 Šventasis ibis (Threskiornis aethiopicus); Lietuvoje neperi, retkarčiai aptinkama per paukščių migracijas.

Ibinių paukščių klasifikacija 
Dalis mokslininkų didyjį ibį priskiria prie Thaumatibis genties, tad remiantis jų faktais, būtų 14 genčių. Kiti mokslininkai iš juodaskruosčių ibių (Theristicus melanopis) populiacijos išskiria andinį ibį (Theristicus branickii) kaip atskirą rūšį, tad ibinių šeimoje būtų 35 rūšys.

Ibinių šeimoje išskiriami 2 pošeimiai, 13 genčių, 34 rūšys:
 Pošeimis: Plataleinae - Girnovės;
 Gentis: Platalea - Girnovės;
 Platalea ajaja sin. Ajaia ajaja – Rožinė girnovė;
 Platalea alba – Afrikinė girnovė;
 Platalea flavipes – Geltonsnapė girnovė;
 Platalea leucorodia – Paprastoji girnovė;
 Platalea minor – Mažoji girnovė;
 Platalea regia – Karališkoji girnovė;
 Pošeimis: Threskiornithinae - Ibiai;
 Gentis: Bostrychia - Chadadai;
 Bostrychia bocagei - Nykštukinis žaliasis ibis;
 Bostrychia carunculata
 Bostrychia hagedash - Chadadas;
 Bostrychia olivacea - Alyvinis ibis; 
 Bostrychia rara - Dėmėtakrūtis ibis;
 Gentis: Cercibis - Smailiauodegiai ibiai;
 Cercibis oxycerca - Smailiauodegis ibis; 
 Gentis: Eudocimus - Rožiniai ibiai;
 Eudocimus albus - Baltasis ibis; 
 Eudocimus ruber - Raudonasis ibis; 
 Gentis: Geronticus - Plikieji ibiai;
 Geronticus calvus - Pietinis plikasis ibis;
 Geronticus eremita - Šiaurinis plikasis ibis;
 Gentis: Lophotibis - Madagaskariniai ibiai;
 Lophotibis cristata - Madagaskarinis ibis; 
 Gentis: Mesembrinibis - Žalieji ibiai;
 Mesembrinibis cayennensis - Žaliasis ibis;
 Gentis: Nipponia - Japoniniai ibiai;
 Nipponia nippon - Kuoduotasis japoninis ibis; 
 Gentis: Phimosus - Plikaveidžiai ibiai;
 Phimosus infuscatus - Plikaveidis ibis; 
 Gentis: Plegadis - Kepaliniai ibiai;
 Plegadis chihi - Baltaskruostis ibis;
 Plegadis falcinellus - Žvilgantysis ibis;
 Plegadis ridgwayi - Punos ibis; 
 Gentis: Pseudibis - Netikrieji ibiai;
 Pseudibis davisoni - Baltapetis ibis;
 Pseudibis gigantea - Didysis ibis; kartais išskiriamas į atskirą Thaumatibis gentį.
 Pseudibis papillosa - Juodasis ibis;
 Gentis: Theristicus - Andiniai ibiai;
 Theristicus caerulescens - Kaštonaspalvis ibis;
 Theristicus caudatus - Rudakaklis ibis; 
 Theristicus melanopis - Juodaskruostis ibis; dalis mokslininkų iš juodaskruosčių ibių išskiria andinį ibį (Theristicus branickii), kaip atskirą porūšį ar rūšį.
 Gentis: Threskiornis – Juodgalviai ibiai;
 Threskiornis aethiopicus – Afrikinis šventasis ibis;
 Threskiornis bernieri – Madagaskarinis šventasis ibis; anksčiau buvo laikytas afrikinio šventojo ibio porūšiu.
 Threskiornis melanocephalus – Azijinis juodgalvis ibis; 
 Threskiornis molucca – Australinis juodgalvis ibis;
 Threskiornis spinicollis – Gelsvakrūtis juodgalvis ibis;

Šaltiniai

Nuorodos 
 gbif.org / Threskiornithidae

Ibiniai